**OBRAZLOŽENJE UZ ODLUKU**

**O VISINI KOMUNALNE NAKNADE U GRADU IVANCU**

Sukladno Zakonu o komunalnom gospodarstvu (“Narodne novine” br. 36/95, 70/97, 128/99, 57/00, 59/01, 26/03 – pročišćeni tekst, 82/04, 110/04 - Uredba, 178/04, 38/09, 79/09, 153/09, 49/11, 144/12, 94/13, 153/13, 147/14, 36/15) komunalna naknada prihod je proračuna jedinice lokalne samouprave, a sredstva komunalne naknade namijenjena su financiranju obavljanja sljedećih djelatnosti: odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje nerazvrstanih cesta, održavanje groblja i krematorija i javna rasvjeta. Sredstva komunalne naknade namijenjena su također i financiranju građenja objekata i uređaja komunalne infrastrukture, a mogu se odlukom predstavničkog tijela jedinice lokalne samouprave upotrijebiti i u svrhu građenja i održavanja objekata predškolskog, školskog, zdravstvenog i socijalnog sadržaja, financiranja građenja i održavanja javnih građevina sportske i kulturne namjene i poboljšanja energetske učinkovitosti zgrada u vlasništvu jedinice lokalne samouprave.

Komunalnu naknadu plaćaju vlasnici, odnosno, korisnici stambenog prostora, poslovnog prostora, garažnog prostora, građevnog zemljišta koje služi u svrhu obavljanja poslovne djelatnosti i neizgrađenoga građevnog zemljišta. Komunalna naknada obračunava se po m2 površine, a iznos komunalne naknade utvrđuje se množenjem vrijednosti obračunske jedinice – boda, određene u kunama po m2, koeficijenta zone i koeficijenta namjene.

 Odlukom o visini komunalne naknade u Gradu Ivancu („Službeni vjesnik Varaždinske županije“ 52/15) određena je vrijednost boda koja je osnova za obračun visine komunalne naknade, a iznosi 0,40 kn.

 Predloženom (novom) Odlukom o visini komunalne naknade u Gradu Ivancu predlaže se povećanje vrijednost boda (B) za izračun visine komunalne naknade u Gradu Ivancu sa dosadašnjih 0,40 kuna /m2, na **0,46 kuna/m2.**

Predloženim povećanjem komunalne naknade od 0,06 kn po m2 ostvarili bi se prihodi komunalne naknade veći za 15% od dosadašnjih prihoda.

Kako se paralelno osim donošenja ove Odluke o visini komunalne naknade u Gradu Ivancu predlaže i dopuna Odluke o komunalnoj naknadi na način da se u članku 5., iza stavka 3. dodaje novi stavak 4. koji glasi:

**Prihodi komunalne naknade u visini od 15% ukupno ostvarenih prihoda za svaku kalendarsku godinu namijenjeni su isključivo za modernizaciju nerazvrstanih cesta na čitavom području Grada Ivanca kao oblik sufinanciranja građana, koje dionice će se utvrditi temeljem godišnjih Programa gradnje objekata i uređaja komunalne infrastrukture**

intencija je da se navedeno povećanje vrijednosti boda sa dosadašnjih 0,40 kuna po m2 na 0,46 kuna, odnosno povećanje od 15% koristi isključivo za propisanu namjenu – modernizaciju nerazvrstanih cesta na čitavom području grada Ivanca.

Nerazvrstane ceste, odnosno modernizacija istih do sada su se uglavnom financirale prema modelu određeni dio financira Grad a određeni dio sufinanciraju građani sa određenog područja.

U nastavku je tablični prikaz sadašnjeg razreza komunalne naknade za stambeni prostor (100 m2) te prikaz razreza komunalne naknade sa predloženim povećanjem vrijednosti boda na 0,46 kn/m2. *(tablica 1. i tablica 2.)* Isto tako i tablični prikaz sadašnjeg razreza komunalne naknade za poslovni prostor za ostale djelatnosti te poslovni prostor za proizvodne djelatnosti (1000 m2) te prikaz razreza komunalne naknade poslovnog prostora sa predloženim povećanjem vrijednosti boda na 0,46 kn/m2. *(tablica 3. i tablica 4.)*

STAMBENI PROSTOR

|  |  |  |  |  |  |
| --- | --- | --- | --- | --- | --- |
| **1. SADAŠNJI RAZREZ (0,40 kn/m2/mj)** |  |  |  |  |  |
|  |  |  |  |  |  |  |
| **STAMBENI PROSTOR** |  **m2** | **ZONA I**  | **ZONA II**  | **ZONA III**  |  |  |
| mjesečno kn | 100,00 | 40,00 | 33,00 | 26,00 |  |  |
| godišnje kn |   | 480,00 | 396,00 | 312,00 |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **2. PRIJEDLOG RAZREZ 15% (0,46 kn/m2/mj)** |  |  |  |  |
|  |  |  |  |  |  |  |
| **STAMBENI PROSTOR** |  **m2** | **ZONA I**  | **ZONA II**  | **ZONA III** |  |  |
| mjesečno kn | 100,00 | 46,00 | 38,00 | 30,00 |  |  |
| godišnje kn |   | 552,00 | 456,00 | 360,00 |  |  |
|  |  |  |  |  |  |  |
|  |  |  |  |  |  |  |
|  POSLOVNI PROSTOR |  |  |  |  |  |  |
|  |  |  |  |  |  |  |
|  |  |  |  |  |  |  |
| **3. SADAŠNJI RAZREZ (0,40 kn/m2/mj)**  |  |  |  |  |  |
|  |  |  |  |  |  |  |
| **POSLOVNI PROSTOR** |  **m2** | **ZONA I**  | **ZONA II**  | **ZONA III** |  |  |
| OSTALE DJELATN./mj | 1.000,00 | 2.000,00 | 1.640,00 | 1.300,00 |  |  |
| OSTALE DJELATN./god | 1.000,00 | 24.000,00 | 19.680,00 | 15.600,00 |  |  |
| PROIZVODNE DJEL./ mj | 1.000,00 | 490,00 | 490,00 | 390,00 |  |  |
| PROIZVODNE DJEL./god | 1.000,00 | 5.880,00 | 5.880,00 | 4.680,00 |  |  |
|  |  |  |  |  |  |  |
|  |  |  |  |  |  |  |
| **4. PRIJEDLOG RAZREZ 15% (0,46 kn/m2/mj)**  |  |  |  |  |
|  |  |  |  |  |  |  |
| **POSLOVNI PROSTOR** |  **m2** | **ZONA I**  | **ZONA II**  | **ZONA III** |  |  |
| OSTALE DJELATN./mj | 1.000,00 | 2.300,00 | 1.890,00 | 1.500,00 |  |  |
| OSTALE DJELATN./god | 1.000,00 | 27.600,00 | 22.680,00 | 18.000,00 |  |  |
| PROIZVODNE DJEL./ mj | 1.000,00 | 570,00 | 570,00 | 450,00 |  |  |
| PROIZVODNE DJEL./god | 1.000,00 | 6.840,00 | 6.840,00 | 5.400,00 |  |  |
|  |  |  |  |  |  |  |
|  |  |  |  |  |  |  |

Predloženim izmjenama i Odluke o visini komunalne naknade i Dopunama Odluke o komunalnoj naknadi na prije navedeni način 15% ostvarenih prihoda prikupljenih od komunalne naknade namjeni koristilo bi se isključivo za modernizaciju nerazvrstanih cesta na čitavom području Grada Ivanca kao zamjena dosadašnjeg oblika sufinanciranja građana u modernizaciji odnosno asfaltiranju nerazvrstanih cesta. Na taj način postiže se pravednija raspodjela učešća svih građana od dosadašnje prakse sufinanciranja.

Slijedom navedenog, predlaže se Gradskom vijeću donošenje Odluke kao u prijedlogu.

**Upravni odjel za urbanizam, komunalne poslove i zaštitu okoliša**